Kitsbank in ooste van Pretoria opgeblaasFoto: SAPD Kapt. Marissa van der Merwe, woordvoerder van die polisie, het aan Maroela Media gesê ŉ veiligheidswag wat ten tyde van die voorval aan diens was, het omstreeks 01:00 gesien hoe ŉ swart Audi-motor voor die kitsbank stilhou. Vier mans met vuurwapens het uitgeklim en was by die kitsbank doenig voordat dit oomblikke later ontplof het. “Die verdagtes het kort daarna gevlug. Dit is nog nie bekend of enige kontantgeld uit die kitsbank geneem is nie,” het Van der Merwe gesê. Forensiese beamptes en die K9-eenheid van Bronkhorstspruit fynkam nog steeds die toneel vir bewyse. “Niemand is in die voorval beseer of reeds in hegtenis geneem nie,” het Van der Merwe gesê.